শেয়ার বাজারে অব্যাহত দরপতনের প্রতিবাদে মঙ্গলবার রংপুরে প্রতিবাদ সমাবেশ ও মানববন্ধন অনুষ্ঠিত হয়েছে। শেয়ার ইনভেক্টর ফোরাম রংপুরের উদ্যোগে রংপুর প্রেসক্লাবের সামনে অনুষ্ঠিত সমাবেশে শেয়ার  বাজারে অব্যাহত দরপতনের বিরুদ্ধে তীব্র প্রতিবাদ জানানো হয়। এ সময় অন্যান্যের মধ্যে বক্তব্য রাখেন, ফোরামের সভাপতি মোয়াজ্জেম হোসেন মিঠু, সাংগঠনিক সম্পাদক রাকিবুল হাসান রাকিব, সদস্য সাইফুল ইসলাম, মাহাতাব উদ্দিন, আসাদুজ্জামান হোসেন, নজরুল ইসলাম প্রমুখ। বক্তারা অবিলম্বে শেয়ার বাজার কারসাজির সাথে জড়িত ব্যক্তিদের নামের তালিকা প্রকাশের দাবি জানান। ১৯৯৬ সালের শেয়ার কেলেঙ্কারির বিচার না হওয়ায় বার বার শেয়ার বাজারে দরপতনের ঘটনা ঘটছে বলে অভিযোগ করে বক্তারা শেয়ার বাজারে নজরদারি বৃদ্ধির জন্য সরকারের প্রতি আহ্বান জানান।